Държавен вестник, бр. 26, 2024 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  26
ПОСТАНОВЛЕНИЕ № 55 
ОТ 21 МАРТ 2024 Г.
за одобряване на допълнителни трансфери 
за Българската академия на науките и дър­
жавните висши училища чрез бюджета на 
Министерството на образованието и науката 
за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс-
фери в общ размер 49 000 000 лв. за Българ-
ската академия на науките и за държавните 
висши училища чрез бюджета на Министер-
ството на образованието и науката за 2024 г. 
Средствата се предоставят за допълнително 
финансиране за увеличаване на възнаграж-
денията на лицата от академичния състав, 
както следва:
1. за Българската академия на науките –  
10 000 000 лв.;
2. за държавните висши у чилища –  
39 000 000 лв.
(2) Средствата по ал. 1 да се осигурят 
за сметка на предвидените разходи по цен-
тралния бюджет за 2024 г. за изпълнение на 
политики по чл. 1, ал. 5, т. 8.1.2 от Закона 
за държавния бюджет на Република Бълга-
рия за 2024 г.
Чл. 2. Министърът на образованието и 
науката да извърши съответните промени по 
бюджета на Министерството на образованието 
и науката за 2024 г. и по бюджетите на Бъл-
гарската академия на науките и държавните 
висши училища и да уведоми министъра на 
финансите.
Чл. 3. Министърът на финансите да из-
върши произтичащите от чл. 1 промени по 
централния бюджет за 2024 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 1, ал. 5, т. 8.1.2 от Закона за 
държавния бюджет на Република България 
за 2024 г.
§ 2. Изпълнението на постановлението 
се възлага на министъра на образованието 
и науката.
§ 3. Постановлението влиза в сила от датата 
на обнародването му в „Държавен вестник“.
За министър-председател:  
Мария Габриел 
Главен секретар на Министерския съвет:  
Ваня Стойнева
2238
ПОСТАНОВЛЕНИЕ № 56 
ОТ 21 МАРТ 2024 Г.
за одобряване на допълнителни разходи по 
бюджета на Министерството на иновациите 
и растежа за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява допълнителни разходи по 
бюджета на Министерството на иновациите 
и растежа за 2024 г. в размер 391 166 лв. или 
евровата равностойност – 200 000,00 евро, 
представляващи финансов ангажимент по 
изпълнение на Споразумение за сътрудни-
чество между Виенския икономически форум 
и Българската агенция за инвестиции.
Чл. 2. Средствата по ал. 1 да се осигурят 
за сметка на преструктуриране на разходите 
и/или трансферите по централния бюджет 
за 2024 г.
Чл. 3. (1) Със сумата по чл. 1 да се увеличат 
разходите по бюджета на Министерството на 
иновациите и растежа за 2024 г. по „Политика 
в областта на развитието на инвестициите и 
иновациите в подкрепа на растежа на българ-
ската икономика“, бюджетна програма „Насър-
чаване на инвестициите“, и показателите по 
чл. 20, ал. 3 от Закона за държавния бюджет 
на Република България за 2024 г. 
(2) Създава нов администриран разходен 
параграф „Вноска за ВИФ“ по бюджета на 
Министерството на иновациите и растежа за 
2024 г. по „Политика в областта на развитието 
на инвестициите и иновациите в подкрепа на 
растежа на българската икономика“, бюджетна 
програма „Насърчаване на инвестициите“, в 
размер 391 166 лв. Посочената сума се депо-
зира по сметка, предоставена от Виенския 
икономически форум, за 2024 г. – до 14 дни 
след ратифицирането и влизането в сила на 
споразумението.
Чл. 4. Министърът на иновациите и рас-
тежа да извърши съответните промени по 
бюджета на Министерството на иновациите 
и растежа за 2024 г. и да уведоми министъра 
на финансите.
Чл. 5. Министърът на финансите да из-
върши произтичащите от чл. 1 промени по 
централния бюджет за 2024 г. 
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 76, ал. 1 от Закона за държав-
ния бюджет на Република България за 2024 г.